Ribe Stifts Adresseaviser, 1843-08-29
Følgende Sager bleve forhandlede og deri vedtagen som følger: 1) Da Rentekamret havde forlangt Underretning om Huusmandsstandens og hele Arbeidsklassens Vilkaar, samt hvorledes de meest trykkende Byrder kunde afhjælpes, var i denne Anledning Betænkning indhentet fra saakyndige Mænd i forskjellige Egne af Amtet; men uagtet flere Oplysninger herved vare erhvervede fandt man det dog rigtigst til Sagens Behandling at nedsætte en Komitte, hvortil blev valgt, Provst Koch, Gaardeier Tranberg og Stiftamtmanden. 2) Samme Kollegium ønskede Betænkning om, hvorvidt Retsbetjentene burde tilstaae samme Salær og Godtgjørelse for fri Befordring for Licitationer over Arbeidet paa de mindre Landeveie, som ved 5.7 Forord. 29. Sept. 1841 er bestemt for Licitationer over Arbeider paa Hovedlandeveiene. Amtsraadet formeente, at naar Retsbetjentene fremdeles efter Ford. 5. Apr. 1793 ikke nyde Betaling for Publikation og Afholdelse m.v. af Licitationer over Bro- og Steenkiste=Arbeide, kunde disse for Licitationer over Arbeide paa de mindre Landeveie indrømmes samme Salær og samme sportelmæssige Betaling for Plakater og Udskrivter, samt Adgang til Godtgjørelse for Befordrings-Udgivter, som er fastsat for Licitationer for Arbeide paa Hovedlandeveiene dog at man var berettiget til at vælge Licitations forvalter uden Hensyn til Jurisdiktionsforholdene. Denne Tilstaaelse fandt man begrundet i Billighed; men da Auktionsvæsenet ogsaa i Fremtiden vil blive afbenyttet ved Licitationer over Veiarbeide i de enkelte Sogne, yttrede man det Ønske, at dersom Regeringen skulde finde det betænkeligt at tilstaae Sognene Ret til uden Betaling selv at afholde saadanne Licitationer, Betalingen da maatte bestemmes til det Halve af hvad der erlægges for Licitationer paa de mindre Landeveie. 3) Fra Janderup og Billum Sogne var indkommen Andragende om, at det saakaldte gamle Degne korn maatte lignes efter Hartkorn i Forbindelse med Kornet til Skolelærerne; men da ingen Lov hjemler Ret til at paaligne Hartkornet denne Ydelse og S. 55 af Skoleanordningen samt flere af Kancelliet givne Svar viser, at de i Danske Lovs 215-10, nævnte Ydelser uforandret skulle svares af de Steder, der fra Alders Tid har udredet dem, fandt Amtsraadet, at der Jntet var at gjøre ved Sagen. Forsaavidt der tillige spørges om Deling af Degneydelserne af udstykkede Gaarde, henvistes til Frd. 25. Juni 1810 S 8 eller dersom Udstykningen er skeet for denne Anordning emanerede, da til de specielle Udstykningsbevillinger. 4) Kancelliet ønsker Betænkning over et Andragende fra tvende til Natmandsklassen henhørende Personer, der i naturligt Ægteskab have 9 Børn og nyligen ere løsladte fra Viborg Tugthuus, om Tilladelse til at indgaae Ægteskab, skjønt de hver for sig have nydt urefunderet Understøttelse af forskjellige Kommuner i Amtet. Amtmanden oplyste at begge havde ført et omstreifende Liv og derfor oftere været straffede, at Konen først nylig er bleven konfirmeret i Viborg, at hun med Børn i 1836 var taget under Forsørgelse i Obbekjær By, hvor hun var født paa en Reise, samt at Amtsfattigkassen har betalt det Halve for Børnenes Opdragelse, at der endnu under Forsørgelse er to Børn, hvilke Obbekjær Fattigvæsen, var villig til at underholde, naar Forældrene maatte ægte hinanden, uden at Vielsen skulde forandre Kommunens Forpligtelse til at sørge for Børnene til disse fylde 18 Aar, endog uden videre Understøttelse af Amtsfattigkassen; men at Sognet derimod ikke kunde yde Konen Understøttelse i et fremmed Pastorat. Paa Grund af det saaledes Oplyste og for at fremme de Vedkommendes Ægteskab, som disse yttrede var deres højeste Ønske, vedtog Amtsraadet at anbefale Andragender, mod at Obbekjær Sogn uden videre Bidrag fra Amtsfattigkassen fra 1 Jan. 1844 forsørge Børnene til de fylde deres 18de Aar; at Ægteparret forbliver i Arbeidsanstalten i Andst Sogn, mod at Konens Underholdning erstattes dette Sogn af Amtsfattigkassen. 5) Fra Ole Hansen junior i Henne Sogn var indkommen Ansøgning om Tilladelse til Udsalg af Brændeviin potte og pægleviis. Sognets Fraliggenhed fra nærmeste Kjøbstad, det i samme værende Havfisker og Vanskeligheden for Huusmandsklassen at gjøre Jndkjøb af Brændeviin i større Kvantiteter taler for Opfyldelsen; men paa den anden Side erindres, at der i Annersognet er et Krosted, hvorfra Udsalg i mindre Kvanta er hjemlet i Frd. 2. Aug. 1786, samt at der i Sognet selv er et priviligeret Landbrænderi, som kan vente at komme i Drift saasnart Smugbrænderiet afskaffes. Amtsraadet fandt det saaledes ikke tilraadeligt at anbefale Jndførsel af denne nye Slags Næringsvei, som i hvert Fald bliver ufornøden, saasnart det tilladte Landbrænderi kan træde i Virksomhed. 6) Jandrup og Billum Sognes Forstanderskab anholdt om, at Sognets specielle Skolekasse maatte forenes med den almindelige, hvilket Amtsraadet bevilgede, da ingen Beholdning var i Kasserne. 7) Som under Nr. 11 i forrige Møde oplyst har Rentekamret approberet et Regulativ for Arbeidet ved Sandflugtsdæmpningen i Amtet; men da heri, efter Amtets Jndstilling af 21. Aug. 1838, var skeet den Modisikation, at det priviligerede Hartkorn skulde deeltage i et mindre Forhold end det upriviligerede. var nu fra Sandflugtskommissæren indkommen Forslag til en herefter lempet Maalestok for Arbeidsbyrden, hvori det blev anseet rigtigst, ikke at bestemme det priviligerede Hartkorns (herunder indbefattet Præstegaardenes) aarlige Arbeidsbyrde til noget Bestemt, men forholdsviis til hvad Sognet, hvori det priviligerede Hartkorn ligger, aarligen udreder. Jfølge heraf er Ho Præstegaard ansat til at levere 3 fuldstændige Plantevogne for hver 2 af Sognets Arbeidsdage, Hennegaard til 1 fuldstændig Plantevogn for hver af Sognets Arbeidsdage, Henne Præstegaard samme Forhold, Nebel Præstegaard 3 Vogne for hver 2 Dage Sognet forretter Arbeide, Lunde og Qvong Præstegaarde 1 Vogn for hver af Sognets Arbeidsdage, Hesselmed 2 Vogne for 1 af Sognets Arbeidsdage, Aal og Jandrup Præstegaarde 1 Vogn for hver af Sognets Arbeidsdage, Vesselberg 1 1/2 Vogn for hver af Sognets Arbeidsdage, Alslev og Bryndum Præstegaarde 1 Vogn for hver af Sognets Arbeidsdage.